JohanHeinsen/ENO huggingface dataset:
Aarhuus Stifts-Tidende, 1838-08-01
Brunsviger Humle, er atter arriveret til N. & M. Lazarus. Edike, Bourdeaux, Cider og rød Taffel dito, samt lyseste St. Croix Sukker anbefales til Syltning og faaes hos N. & M. Lazarus.
Aarhuus Stifts-Tidende, 1838-08-01
Brabander & Stettiner Glas samt svær Maastricter=Saalelæder sælges af Joh. F. Kuur. Paquetten Maren Cathrine, Skipper N. Falslev, bliver seilfærdig til Kjøbenhavn Onsdagen den 8de August, og medtager Fragtgods og Passagerer. En brugt Slængkappe ønskes paa Frederiksgade No. 543. En stor 1 Etages Kakkelovn med Jernfod, Tromle og Rør, fornemlig tjenlig til en Fabrikbygning eller Skole, er underhaanden at erholde tilkjøbs. Hvor, anviser Addres sekontoiret.
Aarhuus Stifts-Tidende, 1838-08-01
Førstkommende Fredag Eftermiddag musicerer Borgermusiken paa Prinds Ferdinands-Pladsen i Riis=Skov.
Aarhuus Stifts-Tidende, 1838-08-03
No 126. den 3die August. Fredagen med Brevposterne Den til Forsendelse allene privilegerede Kongelig allernaadigst Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-08-03
Nyheder fra Udlandet. Russiske Armeekorpser drage vedvarende ned imod de sydlige Provindser, og Regjeringsleverandeurerne i Odessa have faaet Ordre til at forsyne Magasinerne med alt Nødvendigt for 50,000 Md. ved Pruth og Donau. Og fra Malta meldes, at den brittiske Sømagt i Middelhavet er i den senere Tid bleven fordoblet. Samtlige Krigskibe i Archipelagus og ved de tyrkiske Kyster ere satte paa Krigsfod. Uhyre Krigsforraad blive sammenhobede paa Malta. Man forbereder sig paa alle Kanter.
Aarhuus Stifts-Tidende, 1838-08-03
Marskal Soult har faaet Ordre, hurtigt at vende tilbage til Laris. Hans Udnævnelse til Krigsminister er ikke længer tvivlsom. Hans Navns Anseelse og hans Krigshæder ere nødvendige til at understøtte Oprettelsen af flere Observations=Korpser, ved Rhinen, ved Alperne og den belgiske Grændse J Paris er udspredt foruroligende Rygter om Hertugen af Bordeaux, den saakaldte Henrik, hvis Haab, ved mægtige Løfter, begynder at hæve sig igjen At Luxemburg og Limburg ville blive tagne i Besiddelse af tydske Forbundstropper, synes temme lig afgjort, da Tropperne allerede efterhaanden sammendrages langs Rhindredderne. J Berlin troer man ikke allene, at Krigsreserven vil blive indkaldt til hele det 8de, men ogsaa til det 7de Armeekorps. En Leir, som i denne Tid sammendrages ved Augsburg, mener man, vil blive af mere end lokal Jnteresse.
Aarhuus Stifts-Tidende, 1838-08-03
Belgiernes Konge er nu reist til London, og naar han kommer tilbage derfra skulle endeel patriotiske Belgier have ifinde at afholde et Slags Hambacher, Fest, for at bestyrke dem selv og deres Landsmænd i det gode Forsæt, for ingen Priis at give Slip paa Limburg og Luxemburg.
Aarhuus Stifts-Tidende, 1838-08-03
Fra Stockholm erfares, at Folkestimlingerne og deraf følgende Arresteringer vel endnu ikke ere ophørte, men egentlige Voldsomheder have dog senere ei fundet Sted, naar undtages, at endeel Ruder bleve indslagne i Aftonbladets Bureau. Dette fortæller Bladets Redaction paa sin bekjendte humoristiske Maade og beklager især, at en af Stenene ramte dens - Blækhorn, den Hovedkilde, hvorfra saameget Ondt udgaaer igjennem Oppositionspressens Kanal. Garnisonen i Stockholm er bleven forstærket med to Regimenter. Det borgerlige Cavallerie har nægtet at deeltage i Patrouillen saalænge Faren ei er større og Garnisonen stærk nok til at opretholde Orden.
Aarhuus Stifts-Tidende, 1838-08-03
Overstatholder Kuylenstjerna har anholdt om Entledigelse, og i hans Sted er indtil videre udnævnt General v. Møllerhjelm. Tre af Stockholms Blade, ere paa eengang blevne inddragne. Kongen er vedvarende i ønskelig Bedring. To Regimenter, det kgl. Livgrenadeerregm. og det uplandske, vare ved Estafette beordrede ind til Stockholm. Jforveien havde Kongen holdt et Conseil, hvortil samtlige Militairchefer vare sammenkaldte. Paa Kommandantens Opfordring til Borgermilitairet, har en Deel af dette svaret, at naar Kongen og hans Dynastie er i Fare, eller der er Krig at befrygte, da er man rede til at gjøre Militairtjeneste, men ikke naar det kun gjelder om at holde nogle tøileløse Pobelhobe i Orden, dertil har man jo Soldater. Da den nye Overstatholder, General Møllerhjelm, førstegang viste sig mod Folkehobene, blev han af disse modtaget med uhyre Jubelraab. Men Denne tog gandske koldt derimod og sagde, at det var for tidligt man yttrede ham bifald, da han nylig havde tiltraadt sit Embede. Jmidlertid har hans Formaninger dog ikke været frugtesløse, skjøndt det som oftest skeer, at naar Pøbelhobene adskilles paa eet Sted, samle de sig igjen paa et andet, og saaledes varede det endnu ved indtil den 24de. Der var nu udstædt en meget alvorlig Proklamation mod Sammenstimlinger paa Stadens Gader. Fra Kl. 10 om Aftenen til 5 om Morgenen skulde alle Huusdørre være lukkede, og Huus bonder og Forældre være ansvarlige for deres Børn og Tiender. Tillige er der udsat en Præmie af 100 Rdr. for Opdagelsen af dem der sloge Vinduerne indi Aftonbladets Trykkerie. Første Aften vare 3 Personer blevne skudte, 20 saarede, og 22 arresterede.
Aarhuus Stifts-Tidende, 1838-08-03
Fædrelandet. Khvn., den 30te Juli. En af de vigtigste Lovgivninger, som i lang Tid er kommen for Lyset i Danmark, og som upaatvivleligen vil faae en overordentlig stor Jndflydelse paa al Jndustri og Omsætning her i Riget, er den nye Forordning angaaende Told- og Skibs=Afgifterne i Danmark, som i disse Dage er udkommen. Den afgiver et hæderligt Vidnesbyrd paa Regjeringens utrættelige Jver for at ordne dette vigtige Landsanliggende, og et ikke min dre glædeligt Beviis paa de Frugter, Stænderinstitutionen allerede har baaret, da det sees, at Regjeringen har taget særdeles Hensyn til Stændernes Jndstillinger i denne Sag. Anordningen er indledt med de Ord: "at Kongen har taget under Over veielse, hvorledes de i Kongeriget Danmark paabudne Told- og Skibsafgifter kunde ved en forandret Regulering bringes i et mere passende Forhold til Handelens, Jndustri= og Fabrikflidens samt Agerdyrkningens Tarv, saavelsom hvorledes Liighed, saavidt Omstændighederne tillade det, kunde opnaaes imellem disse Afgifter i Danmark og i Hertugdømmerne, og en fri Samfærsel aabnes imellem disse Statens forskjellige Deele." Forordningen skal træde i Kraft den 1ste Januar 1839. Naar denne Anordning træder i Kraft, ophører den Toldfrihed ligesom de Afgiftsnedsættelser der ved Privilegier eller allerhøieste Resolutioner have indtil videre været tilstaaet Fabrikanter eller Andre for de af dem indførte Varer. Og i Henseende til de stempelpligtige Varer skal Fortoldningen, foruden i Khvn., Odense, Aalborg, Aarhuus, Fredericia, Nakskov og Ringkjøbing, herefter ogsaa kunne skee i Helsingøer, Roeskilde, Holbek, Kallundborg, Corsøer, Nestved, Præstøe, Rønne, Nykjøbing paa Falster, Rudkjøbing, Nyborg, Assens, Faaborg, Svendborg, Kolding, Horsens, Randers, Frederikshavn og Thisted.
Aarhuus Stifts-Tidende, 1838-08-03
Fra Rom meldes, at Thorwaldsen er under Jndpakningen af sine Kunstskatte bleven frakommet endeel Mynter, af 2000 Scudi's Værdie, hvilken ubehagelige Begivenhed har saaledes forandret hans Stemning, at han nu har opgivet alle Reisetanker, og besluttet, endnu ikke i Aar at forlade Rom. Øienvidner, der havde seet med hvilken Jilfærdighed Indpakningen er skeet, haabe, at man ved Udpakningen i sin Tid, atter vil finde de formeentlig stiaalne Sager, da den store Kunstner er saa adspredt, at en Forvexling let kan have fundet Sted.
Aarhuus Stifts-Tidende, 1838-08-03
- Jgaar ankom D. D. Prindserne Christian af Holstein Glücksborg og Ernst af Hessen- Philipsthal hertil med Dampskibet. fra Kiel. Ogsaa Capt. v. Tscherning er kommen tilbage hertil.
Aarhuus Stifts-Tidende, 1838-08-03
Justitsraad Knudsen, Birkedommer ved Khvns Amts nordre Birk, har udlovet en Belønning af 500 Rbdr. for Opdagelse af Gjerningsmanden til den hos Mad. Schlyter stedfundne Jldebrand.
Aarhuus Stifts-Tidende, 1838-08-03
Forhenværende kongl. Skuespillerinde Madame Liebe er ved Døden afgaaet, 55 Aar gammel.
Aarhuus Stifts-Tidende, 1838-08-03
Slagelse Jndvaanere bleve i Mandagsmorges Kl. 1 forstyrrede i deres Nattero ved en Jldebrand, der var udbrudt i et Sted, som tilhører en Bager.
Aarhuus Stifts-Tidende, 1838-08-03
Det lykkedes imidlertid Byens virksomme Brandvæsens Anstrængelser, der understøttedes af det stille Veir, snart at blive Herre over Jlden, der ikke udbredte sig videre end til det Sted, som var kommet i Brand.
Aarhuus Stifts-Tidende, 1838-08-03
Som en Mærkelighed fortjener det iøvrigt at anføres, at der for 7 Uger siden (Natten imellem Søndag og Mandag den 10de og 11te Juni) omtrent ved samme Klokkeslet udbrød Jld i et andet forfaldet Sted, som tilhører samme Bager, men ligger i en anden Gade.
Aarhuus Stifts-Tidende, 1838-08-03
Følgende Disciple af Sorøe Academies Skole underkaste sig i Aar den befalede Examen artium J. Hansen (en Søn af afdøde Snedker Hansen i Sorøe), F. Moltke (en Søn af Kammerj. Herredsfoged Moltke), H. Rink (en Søn af Grosserer, Rink i Khvn.), C. Voigt (en Søn af Landinspecteur Voigt i Sorøe), F. Lebel (en Søn af Postmester Lebel sammesteds), R. Simessen (en Søn af Major ved holsteenske Landseneerregiment v. Simesen). Som Jndbydelsesskrift har Hr. Professor Henricksen udgivet en lærd Afhandling om de saakaldte politiske Vers hos Grækerne." (Meddeelt).¬
Aarhuus Stifts-Tidende, 1838-08-03
J Odense blev i Fredags valgt til borgerlige Raadmænd, dHr. Cancellieraad og Stænderdeputeret. S. Hempel og Kjøbmand Chr. Jürgensen junior.
Aarhuus Stifts-Tidende, 1838-08-03
Til Formand for Borgerrepræsentationen gjenvalgtes Kjøbmand P. Rasmussen, og til Viceformand, Redacteur Ove Thomsen.
Aarhuus Stifts-Tidende, 1838-08-03
En Gaardmand i Rynkebye blev budt 150 Rbd. for en Hest, men han solgte den ikke, førte den hjem igjen og satte den paa Græs - næste Morgen laae den ihjelstukket paa Marken.
Aarhuus Stifts-Tidende, 1838-08-03
Jtzehoe blev Natten imellem den 13de og 14de Juli foruroliget ved Skud midt inde i Byen. Om Morgenen erføres, at Toldvæsenet havde fyret paa Torvet efter nogle Smuglere. Slottet i Kiel hæver sig rask af sin Aske. Tag værket er allerede reist. - Dampskibet Løven synes at vinde i Yndest. Paa sidste Reise fra Wordingborg til Kiel havde det over 50 Passagerer. J Flensborg har der som forhen omtalt – under Forsæde af Provst Jacobsen, været en Forsamling i geistlige Anliggender af 21 af Amtets Præster. Foruden andre mærkelige Ting er der da og saa passeret den, at man unter allgemeinem Jubel har afsjunget en Sang med det Omqvæd: "Gott wolle uns behuten, das wir nicht werden Juten Hvad nu - hedder det i Khvnsp. No. 206 i denne Anledning - de geistlige Sjælehyrder, og in Specie Hr. Provst Jacobsen, under hvis Forsæde Jnvectivet er fremført, angaaer, da tjener til disses behagelige Efterretning, at Jyderne aldrig have indbudt dem til deres Selskab, og at de meget ville frabede sig Præster, der synes meere tilbøielige til at forkynde Tvedragtens end Fredens Lære, mere besjællede af Hovmodens og Fanatismens Aand, end af Kjærlighedens og Forsyningens. Og, Herre Gud, om nu ogsaa disse geistlige Jvrere virkelig vare blevne Jyder, saa havde da vel Skaden ikke været saa stor Jyderne ere hverken Grønlændere eller Kanibaler man lever ligesaa trygt paa Person og Eiendom i Jylland, som in dem unvergleichlichen SchleswigHolstein, og vi kunne forsikkre Hr. Jacobsen et confratres om, at der blandt den jydske Geistlighed findes Mænd, som i Aand og Kundskaber fuldkommen kunne maale sig med dem, og i Erkjendelsen af deres christelige Lærrekalds Bestemmelse staae over dem. Toldforvalter Claussen i Oldeslobe, imod hvem der var beordret en Undersøgelse paa Grund af foregivne Misligheder ved hans Function tillige som Stadt Kasserer (Kæmner), har paa en høist ærefuld Maade bestaaet Kampen mod sine Angribere; men efter denne sin Retfærdiggjørelse begjært sin Entledigelse fra sidstnævnte Function.
Aarhuus Stifts-Tidende, 1838-08-03
Fra Nordslesvig meldes i Dannevirke: Efter Forlydende er i disse Dage en Petition om Jndsættelsen af vort danske Modersmaal i dets naturlige Rettigheder herfra indsendt til den slesvigske Stænderforsamling. Den skal være af imposant Størrelse (6 Alen lang og 2 1/2 Alen bred) og forsynet med henved 1500 Underskrivter.
Aarhuus Stifts-Tidende, 1838-08-03
Det Hubertske Skuespillerselskab giver for Tiden Forestillinger i Haderslev, hvorfra det, efter Forlydende, agter sig til Odense. Det Titchenske Selskab, som endnu giver Forestillinger i Kolding, agter sig derfra til Veile.
Aarhuus Stifts-Tidende, 1838-08-03
Ved den 1359 Trækning i Altona udkom: No. 23. 90. 28. 30. 31.
Aarhuus Stifts-Tidende, 1838-08-03
Kbhvns Børs-Cours den 31te Juli 1838. Hamborg 2 M. a vista 200 ½. Spec. 202 – 12 Mk. 2 s. 4 pC. kgl. Obl. 931 a 94. Nat. Bl. Obl. (4 Febr. 1820. 101 1/2 a 102. 4 pC. uopsigelige Rigsb. Obl. 102 1/2 a 103, Nationalbank Actier 65 a 66.
Aarhuus Stifts-Tidende, 1838-08-03
Copulerede i Aarhuus den 27de Juli. Hr. Politibetjent N. W. Jørgensen og Jomfru Johanne M. Haugaard.
Aarhuus Stifts-Tidende, 1838-08-03
Reisende med Dampskibet Dania. Fra Aarhuus til Kallundborg: Pastor P. W. Gruner med Frue og Søn, samt Jomfrue Øltze, Jfr. L. Gruner, Mad. J. Petersen, Fru Majorinde v. Tersling med Datter, Cadetterne A. v. Flindt, Theod. v. Freiesleben, v. Lillienskjold, og v. Rosenkrantz, Madamerne I. og A. Jensen, Cand. theol. F. Welding, Kjøbmand N. Ettrup, Kjøbmand N. Faartoft, Student, G. Caspersen, Consul H. P. Hansen med Frue og Søn, Jfr. A. Wolffert, Mad. Oppenheim, Pastor Sidenius, med Kone og Søn, Jfr. R. Heinemann, Cand. theolog, R. Holm, Jfr. B. Trap, Grosserer Kirketerp med Frue og Datter, Procurator Kyhnel, Pastor Fischer med Frue og 2 Døttre, Pastor Basse med Frue og Datter, Enkefrue Andrup, Student P. Fischer, Pastor S. Blicher, Student Blicher. Med Paquetten Adonis til Khvn. Enkemadame Bruun, Forpagter Bodilsen, Jfr. Fabricius, Farveriebestyrer Jensen, Skomagersvendene Hopfensitz og Vallentinsen, Glarmester Kaus, Jfr. Jacobsen, Contoirist Barfred, Arrestforvarer Thornbye. Med Paquetten "Prindsesse Caroline" fra Kjøbenhavn: Frøken Romler, Provst Teilmann og Frøken Datter, Pastor Kjær, Glarmester Gamst, Smed N. Sørensen, Tjenerne Østermann og Schou.
Aarhuus Stifts-Tidende, 1838-08-03
Forlangt Jndrykkelse. Er da den offentlige Moral virkeligen sunken saa dybt i Danmark, er Landsloven bleven i den Grad afmægtig, og har Læreembedet saa aldeles tabt sin Jndflydelse, at det har været en uundgaaelig Nødvendighed for Stiftsprovsten i Aalborg, at tage sin Tilflugt til Stænderne, for at faae et Bolværk reist mod den i hans Menighed herskende Løsagtighed, Og har han, inden han foretog dette Skridt, efterkommet Alt, hvad Lovens 29 paalægger Sjælesørgeren og hans Medhjælpere, Har han, ifølge Reser, 3 Decbr. 1734, opfordret den verdslige Arms Medvirkning til Lastens Udryddelse: Danske Lovs Bud 6-13–20 og 6225 ere saa klare og deres Efterlevelse er saa hyppigt indskærpet af Lovgiveren, at man ikke indseer Nødvendigheden af nogen Jndblanding i denne Sag fra Provindsialstændernes Side. Aalborg, den 24de Juli 1838.
Aarhuus Stifts-Tidende, 1838-08-03
Bekjendtgjørelser. At min kjære Pleiefader Kjøbmand J. P. Synd berg her i Byen, i Nat Kl. 1, efter længere Tids Svagelighed, i hans Alders 79 Aar, ved en blid og roelig Død har omskiftet Tiden med Evigheden, undlader jeg ikke herved sørgeligst at bekjendtgjøre for fraværende Slægt og Venner. Fredericia, den 1ste August 1838. Jens Th. Syndberg. Circus Ganusticus,
Aarhuus Stifts-Tidende, 1838-08-03
Med kgl. allernaadigst Tilladelse vil Undertegnede med sit Selskab have den Ære, idag Fredag den 3die August, at give en stor brillant Forestilling hvoriblandt Andet udføres: herkuliske Kunststykker af Hr. Jean d'Abis. Til Slutning: et brillant Fyrværkerie. Skuepladsen er i Ridehuset. Forestillingen begynder Kl. 6 1/2. C. Hoffmann jun.
Aarhuus Stifts-Tidende, 1838-08-03
Tirsdagen den 14de August, Kl. 10 1/2 Formiddag, bliver paa Frysenborg Tinghuus i Hammel foretage Licitation over 3 nye Steenkisters Opførelse paa Landeveien imellem Hadsteen og Naaring Mølle, efter Overslag og Conditioner, som forinden ere til Eftersyn henlagte i bemeldte Mølle, og her paa Contoiret. Birkecontoiret i Hammel, den 2den August 1838. J. Tommesen,
Aarhuus Stifts-Tidende, 1838-08-03
Ved Proclama af Dags Dato, som snarest muligt vil blive læst inden vedkommende Over- og Underret, ere alle de som i navnlig Maade maatte have noget at fordre i Boet efter den i Sangstrup Bye, Woldbye Sogn, under Stamhuset Benzon, afdøde Gaardfæster Rasmus Hansen Molss, indkaldte med 12 Ugers Varsel, til for undertegnede Skifteforvalter, at anmelde og beviisliggjøre deres Fordringer i bemeldte Boe; hvilket herved endvidere bekjendtgjøres. Woldbye pr. Grenaae, den 27de Juli 1838. Sass.
Aarhuus Stifts-Tidende, 1838-08-03
En Gaard i Flemming Bye, Hornborg Sogn, 1 1/2 Miil fra Horsens, er underhaanden at erholde tilkjøbs af Sammes Eier og Beboer Jens Møller. Denne Gaard, hvis Jorder alle ere af fortrinlig Godhed, ligger i en meget smuk Egn har god Eng og Tørveskiær, samt gode Bygninger. Eiendommen, der har Hartkorn 3 Tdr. 1 Fdkr. 1 1/2 Alb., kan modtages strax med sin hele Avl, eller til næste Foraar. Hidtil har Besætningen været 3 a 4 Heste, 12 Fæehøveder, og nogle Faar. Endeel af Kjøbesummen kan i Eiendommen blive indestaaende. Flemming i Juli 1838.
Aarhuus Stifts-Tidende, 1838-08-03
At jeg har etableret mig i Horsens som Bogbinder, og for billig Betaling forfærdiger Alt til Bogbinderfaget henhørende, smukt og stærkt, samt at jeg iligemaade forfærdiger Paparbeide, giver jeg mig herved den Frihed at tilkjendegive et æret Publicum. P. S. Wogelius, boende hos Hr. Kbm. Stochholm i Smedegade. Malt.
Aarhuus Stifts-Tidende, 1838-08-03
Godt Brog Malt i Tønder og Skjepper samt mindre Dele, faaes billig i Skanderborg hos Overbye.
Aarhuus Stifts-Tidende, 1838-08-03
Trykt i Aarhuus Stiftsbogtrykkerie. Paquetten "Prindsesse Caroline, der føres af Capt. R. J. Brasch, afgaaer herfra til Kjøbenhavn førstkommende Mandag den 6te dennes, Kl. 10 Aften, og medtager Passagerer, Qvæg og Stykgods. Aarhuus, den 2den August 1838. J. H. Agerup. Paquetten Maren Cathrine, Skipper N. Falslev, bliver seilfærdig til Kjøbenhavn Onsdagen den 8de August, og medtager Fragtgods og Passagerer. Velproppet og klart Kjøbenhavnsk-Øl 8 s., dito Bayersk 12 s., Odense Bayersk-Øl 10 sk. pr. Flaske sælges hos Stellfeld sen.
Aarhuus Stifts-Tidende, 1838-08-03
En meget god Seilbaad, som lader 3 Favne Brænde, med complet Jnventarium, og i et og alt i god Stand, kan underhaanden faaes tilkjøbs. Det nærmere aftales med Undertegnede. P. Sabroe.
Aarhuus Stifts-Tidende, 1838-08-03
Paa Katholm er til Salg 70 Stkr. fine spanske Faar, hvoriblandt 28 Stkr. fede Beder. Med Schiæferen der boer paa Stedet afsluttes Handel.
Aarhuus Stifts-Tidende, 1838-08-03
Ligtorne-Operateurinde Ane Sørensen agter sig til Viborg i næstkommende Uge, og derfra til Horsens og flere Kjøbstæder.
Aarhuus Stifts-Tidende, 1838-08-03
Den Leilighed som fortiden beboes af Stormand Kreutzberg er til førstk. October=Flyttetid at faae tilleie. M. Kempel.
Aarhuus Stifts-Tidende, 1838-08-03
En gibset og meubleret Sal paa 4 Fag til Gaden, er strax at faae tilleie. Adressekontoiret anviser. Et gibset og malet Værelse paa 3 Fag, med Kakkelovn, pænt Kjøkken og Pigekammer, samt øvrige Beqvemmeligheder, kan mod en billig Leie erholdes strax eller til førstkommende Flyttedag. Anvises af J. Ludvigs paa Flostergade No. 83.
Aarhuus Stifts-Tidende, 1838-08-03
. En hvid Han-Hønsehund med bruunt Hoved og Øren, 3 brune Pletter paa Kroppen og kløvtet Næse, er den 22de dennes kommet til Gjæstgivergaarden hos Madame Petersen i Horsens.
Aarhuus Stifts-Tidende, 1838-08-03
De fornærmelige Ord som Vognmand Simon Hansen har udladt sig med imod C. Stier har han tilbagekaldt, og betalt Sagens Omkostninger. Christen Stier. Diverfa No. 18. indeholder: Embedsmændene som de for vare og nu ere. Et Forslag af Assessor With. - Endnu et Par Ordtil Horsens Politimester fra Skjærsliber Møller. - Til Publikum i Anledning af Clausen og Jyllandsposten. - Trompeter Barius. - Juridiske Notteer.
Aarhuus Stifts-Tidende, 1838-08-03
Paa dette Blad subskriberes i Aarhuus hos S. Warberg.
Aarhuus Stifts-Tidende, 1838-08-04
No 127. den 4de August. Løverdagen med Brevposterne Den til Forsendelse allene privilegerede Kongelig allernaadigst Tidende. Stifts Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-08-04
Blandinger. Sultan Mahmud har i denne Tid atter havt den Sorg, at miste en af sine Yndlingsdøttre, der skal være død som et Offer for tyrkiske Fordomme, da nemlig hendes Lidelser, der bestode i en Hjernebetændelse, upaatvivleligt kunde være blevne hævede ved en Aareladning, men da den mahomedanske Religion forbyder at udgyde en Sultanindes Blod, maatte Prindsessen døe. Og ligesaa tyrkisk er den Maade, hvorpaa man søgte at opmuntre og adsprede den bedrøvede Fader. Alle i Constantinopel værende Musikbander bleve nemlig sammenkaldte og opstillede i Sultanens Haver og Gemakker, hvor de uophørlig maatte opføre deres larmende Janitskarmusik.
Aarhuus Stifts-Tidende, 1838-08-04
Paa Constantinopels Qvindemarked vare de sidste Priser saaledes: en smuk ung Georgierinde betaltes med 5 til 600 Piastre, en dito Adyssianerindmed 2 a 300, og en ung, stærk og velskabt Negerinde med 70 til 100 tyrkiske Piastre.
Aarhuus Stifts-Tidende, 1838-08-04
Det nylig mellem Charleston og Baltimore forulykkede Dampskib Pulawski, havde 150 Passagerer, af hvilke de 50 vare Damer. Om Explosionen skeete ved Dampkjedlens Sprængning eller ved Krudtantændelse, er endnu uafgjort. Skibsvraget sank aldeles. Kun 30 Mennesker reddede Livet. Som Exempel paa den Hurtighed, hvormed man reiser i Amerika, anføre Bladene, at Hakett (en berømt Acteur) spillede Falstaff, om Torsdagen Washington, om Fredagen i Philladelphia, og om Løverdagen igjen i Washington. J enhver af disse Stæder forblev han 12 Timer, og Søndag Aften henved Midnat, ankom han til Newyork. Philladelphia ligger 150 Miil fra Washington og Newyork fra Washington 228 (engelske Mill.
Aarhuus Stifts-Tidende, 1838-08-04
En Reisende har skildret den unge engelske Dronning saaledes: Hun er lille og ikke ilde skabt, dog er der noget massivt i hendes Natur; betragtet bag fra skulde man ansee hende for 30 Aar gammel. Hendes Hud er straalende hvid, Halsen, Ansigtet og Skuldrene af den friskeste Carnation. Det mørkebrune, tynde Haar, er i Panden adskilt en bandeaux. Hendes Physiognomie bærer Præg af Bestemthed, og i al sin Adfærd viser hun Mod og Dristighed. Panden er meget udviklet, Trækkene i det Hele uregelmæssige, Øinene blaae og store, men uden Jld. Munden er ret smuk, den noget nedhængende Underlæbe lader see en Række skjønne hvide Tænder. Hds. Majestæt skal være meget opfarende og lunefuld.
Aarhuus Stifts-Tidende, 1838-08-04
J London skal nu anlægges et Vand-Theater, paa hvilket Forestillingerne gives i Vandet af svømmende Kunstnere og Bajazer. Forestillingerne skulle især bestaae af mythologiske Tableauer, og indrettes saaledes, at ogsaa Damer kunne bivaane dem.
Aarhuus Stifts-Tidende, 1838-08-04
En Jrlænder har hos den franske Regjering ansøgt om Patent paa en ny Opfindelse: at malke Køerne ved Hielp af en Maskine istedetfor med Hænderne. Franske Blade kalde den, Fløden af alle Opfindelser.
Aarhuus Stifts-Tidende, 1838-08-04
J London har der den 6te Juli været et saa forskrækkeligt Tordenveir, at en Mand blev slaget ihiel i sin Seng, og da denne øieblikkelig stød i lysLue, hans Kone ynkelig forbrændt. Gamle Soult er som tilbedt af den engelske Nation. Ved en Revue blev han løftet af Hesten og baaret i Triumph. Af John Bull styrtede Mange hen til Marskallen, rakte sin Haand frem og raabte: hake hænds my dear fellov (Giv mig Haanden, gode Ven!) Ved Siden af Soult reed en blond ung Mand (Hertugen af Remours), som Ingen brøde sig om. Engang raabtes endogsaa til ham: Afsted, (go allong) at vi kunne see den Gamle."J London læser man over en Boutikdør med store Bogstaver: "Her kjøbes det Snuustobak som Hs. Majestæt vor allernaadigste Dronning, ved et Anfald af Hovedpine, har betjent sig af med de bedste Følger." Og Enhver vil nu have en Priis af den Tobak som har hjulpet Hs. Majestæt.
Aarhuus Stifts-Tidende, 1838-08-04
Det Diadem som Dronning Victoria har paa sin Kronningsdag, var besat med Diamanter og Perler af 111,000 Pd. St. Værdie.